Dette spørgsmål kan ikke besvares generelt, men må besvares ud fra den enkelte ejerforenings vedtægter og ikke mindst de(t) i vedtægterne angivne formål. Ser man på normalvedtægten, som er formålet angivet særdeles bredt: Ejerforeningens formål er at administrere den fælles ejendom og øvrige fællesanlig-gender for medlemmerne. Anskaffelser af f. eks. havemøbler m.v. medføre, at havemøblerne tilhører ejerforeningen og således må anvendes af alle ejerforeningens medlemmer. Anskaffelse af grill etc. kan vel udmærket angives at være et fællesanliggende, hvis grillen placeret et sted, hvor den kan anvendes af ejerforeningens medlemmer. Antager den slags anskaffelser sig karakter af alene at kunne anvendes af visse medlemmer af ejerforeningen, er jeg enig i, at der opstår et problem, idet det må forudsættes at alle har lige ret til og dermed mulighed for at anvende det anskaffede. Er der tale om meget kostbare effekter, som reelt medfører yderligere betaling til foreningen for de enkelte medlemmer, og er der yderligere tale om forhold, som ikke uden videre kan betegnes som værende til alles nytte, vil jeg mene, at der er et reelt problem. Det må også være klart, at der kan være tale om anskaffelse af effekter, som ikke bør anskaffes på denne måde. Dette er skønsmæssige afgørelser, som i sidste ende skal afgøres af domstolene.
Andre vedtægter end normalvedtægter kan have meget videre formålsbestemmelser, men som udgangs skal det, som ejerforeningen ejer være til fælles bedste.
At drage en sammenligning med, om indbo medfølger i en handel eller ej, kan man IKKE drage, da der ikke er tale om samme forhold. Der er ikke tale om møbler, som følger med i en handel, men om møbler, som er erhvervet af ejerforeningen og dermed til fordel for de til enhver tid værende medlemmer af ejerforeningen.
ADVODAN Slagelse
Carl-Jørgen Thinggaard
Advokat
ADVODAN Slagelse | Ndr. Ringgade 70C | 4200 Slagelse